**Tali Golergant**, taiteilijanimeltään **Tali** (hepr. ‏טלי גולרגנט‎,s. 26. marraskuuta 2000 Jerusalem, Israel) on israelilaissyntyinen luxemburgilainen laulaja. Tali voitti Luxemburgin euroviisukarsintana toimivan *Luxembourg Song Contest* -kilpailun kappaleellaan "Fighter" ja edustaa näin ollen Luxemburgia maan 30 vuoden paluun jälkeen vuoden 2024 Eurovision laulukilpailussa Malmössä.

Varhaiselämä
------------

Golergant syntyi 1. heinäkuuta 2000 Jerusalemissa, Israelissa. Hänen isänsä on perunjuutalainen ja äitinsä israelilainen. Golergantin perhe muutti isän työn perässä asumaan muun muassa Chileen, Argentiinaan ja muihin maihin, kunnes he asettuivat asumaan Limpertsbergin kaupunginosaan Luxemburgiin, jossa Golergant asui kymmenen vuoden ajan. Golergant aloitti pianonsoiton 7-vuotiaana ja 12-vuotiaana hän harrasti myös laulamista, lauluntekemistä sekä teatterinäyttelemistä. Golergant opiskeli Luxemburgin kansainvälisessä koulussa (*International School of Luxembourg, ISL*) ja muutti myöhemmin New Yorkiin opiskellakseen musikaalinäyttelemistä *Marymount Manhattan College* -koulussa.

Golergant puhuu sujuvasti englantia, hepreaa ja espanjaa sekä osaa myös jonkin verran ranskaa ja saksaa.

Ura
---

Golergant julkaisi debyyttisinglensä 16-vuotiaana ja vuonna 2021 hän julkaisi ensimmäisen EP-levynsä nimeltään *Lose You*. Itse perustamansa yhtyeen kanssa hän esiintyi New Yorkin paikallisilla konserttipaikoilla, kuten *Rockwood Music Hallissa*, *Mercury Loungessa*, *Arlene's Groceryssa* ja *Delancey Streetillä*. Tämän lisäksi Golergant tavoitteli myös näyttelijänuraa ja esitti muun muassa Tzeitelin roolia Viulunsoittaja katolla -musikaalissa, Sue Snellin roolia *Carrie*-musikaalissa sekä Époninen roolia Les Misérables -musikaalissa. Hän on näytellyt myös omakustanteisessa lyhytelokuvassaan nimeltä *Agua*. 

Joulukuussa 2023 Golergantin ilmoitettiin olevan yksi kahdeksasta kilpailijasta Luxemburgin vuoden 2024 euroviisukarsintana toimivassa *Luxembourg Song Contest* -kilpailussa. 9. tammikuuta 2024 ilmoitettiin, että hänen kilpailukappaleensa on nimeltään "Fighter". 27. tammikuuta 2024 pidetyssä finaalissa Tali voitti kilpailun saaden eniten ääniä sekä raadeilta että yleisöltä ja edustaa näin Luxemburgia vuoden 2024 Euroviisuissa Ruotsin Malmössä. Luxemburg tekee paluun kilpailuun 30 vuoden tauon jälkeen.

Diskografia
-----------

### EP-levyt

* 2021: *Lose You*

### Singlet

* 2020: *Temporary*
* 2020: *By the Ivory*
* 2020: *Mountains Between Us*
* 2021: *lose you*
* 2021: *at all*
* 2022: *Garden of Eden*
* 2023: *dancing alone*
* 2024: *Fighter*

Lähteet
-------

* TALI will front Luxembourg's return to Eurovision with 'Fighter' *eurovision.tv*.  27.1.2024. EBU. Viitattu 5.2.2024.

### Viitteet

1. ↑  Vautrey, Jonathan: Tali’s "Fighter" wins Luxembourg Song Contest 2024  27.1.2024. wiwibloggs.com. Viitattu 5.2.2024. (englanniksi)
2. ↑  Van Dijk, Sem Anne: 🇱🇺 Luxembourg: Tali to Eurovision 2024  27.1.2024. eurovoix.com. Viitattu 5.2.2024. (englanniksi)
3. ↑  Jiandani, Sanjay (Sergio): Luxembourg: Tali will fly to Malmo!  27.1.2024. esctoday.com. Viitattu 5.2.2024. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: Tali Golergant